אברהם ושרה
אבריימל, מתי יהיה לנו בן? הן אנו זוג בא בימים; כל אישה בגילי הרתה לפחות שמונה עשרה פעמים; אברהם מחייך ושותק, מוצץ מקטרתו בכל פה; בטחון, זוגתי, ברצות אלוהים אפילו מטאטא יורה; אבריימל, כל לילה שומעת אני בשרי מתייפח מרה; הגר הן אינה אלא רק אמתך, אני אשתך הכשרה; אברהם מחייך ושותק, מוצץ מקטרתו בכל פה; בטחון, זוגתי, ברצות אלוהים אפילו מטאטא יורה; עתים לי נדמה הכוכב בשמשה נשמת ילדנו כולא; היא נדה ונעה ואין מנוחה תוך רוח וגשם וצל; אברהם מחייך ושותק, מוצץ מקטרתו בכל פה; בטחון, זוגתי, ברצות אלוהים אפילו מטאטא יורה; בראותי לפעמים איך בשמש, בחום, משחק לו בנה של הגר; אני מלטפת ראשו הקטן, ידי בה יגון כה מוזר; אברהם מחייך ושותק, מוצץ מקטרתו בכל פה; בטחון, זוגתי, ברצות אלוהים אפילו מטאטא יורה; ואת הילד אקח בחיקי, נבון חיוכו ונלבב; אחוש בעיני לחלוחית משונה, דמי יעגם וידאב; אבריימל, מתי יהיה לנו בן? הן אנו זוג בא בימים; כל אישה בגילי הרתה לפחות שמונה עשרה פעמים; אברהם מחייך ושותק, מוצץ מקטרתו בכל פה; בטחון, זוגתי, ברצות אלוהים אפילו מטאטא יורה; אפילו מטאטא יורה, אפילו מטאטא יורה; 